Ramaphosa wil ekonomie só op dreef kry | Maroela Media
Ramaphosa wil ekonomie só op dreef kry
Pres. Cyril Ramaphosa het volgens ontleders waarskynlik 'n troefkaart gespeel om verskeie ekonomiese en politieke leiers aan te stel om beleggings van $100 miljard, of R12 triljoen, oor die volgende vyf jaar na Suid-Afrika te lok.
Volgens 'n verklaring het Ramaphosa gesê belegging is noodsaaklik om die sukkelende plaaslike ekonomie 'n hupstoot te gee. Dit is die eerste duidelike teken dat Ramaphosa ten nouste met die sakesektor gaan saamwerk om die ekonomie op dreef te kry.
Die voormalige minister van finansies, Trevor Manuel, en 'n vorige adjunkfinansminister, Mcebisi Jonas, is aan die politieke kant aangestel. Die sakesektor word verteenwoordig deur 'n vorige uitvoerende hoof van Standard Bank, Jacko Maree, en Phumzile Langeni, 'n voormalige aandelemakelaar en sakevrou wat in verskeie maatskappye se bestuursrade dien.
Die voormalige direkteur-generaal van die nasionale tesourie, Lungisa Fuzile, is ook nader getrek om as raadgewer op te tree.
Die huidige minister van openbare ondernemings, Pravin Gordhan, sal die groep ondersteun. Ekonoom Trudy Makhaya is as die president se ekonomiese raadgewer aangestel.
Ekonome sê dit is 'n goeie span met baie vernuf en kennis. Volgens 'n ontleder is hulle 'n moeilike taak opgelê, maar met weldeurdagte beplanning en die regte beleid kan hulle slaag.
Die hoofekonoom by economists.co.za, Mike Schussler, het vroeër gesê Suid-Afrikaanse maatskappye verkies om in die buiteland te belê, terwyl buitelandse maatskappye Suid-Afrika begin vermy.
Daar sal dus strukturele veranderinge in die ekonomie aangebring moet word. Volgens Schussler is die arbeids- en bedryfskoste vir sake-onderhandelinge in Suid-Afrika hoog.
Volgens NKC Economists is dit duidelik dat Ramaphosa die ekonomie op dreef wil kry ná jare lange wanbesteding en wanadministrasie. Die groep sê Ramaphosa het reeds die eerste stappe gedoen om die bestuursrade van staatsbeheerde ondernemings wat by staatskaping betokke was te vervang.
Ontleders meen dit is duidelik dat Ramaphosa die sakesektor se rol hoog aanslaan. Onder die vorige presidentskap van Jacob Zuma is die sakesektor grootliks met minagting hanteer.
Dit het onder meer tot 'n openbare twis oor die Mynbouhandves gelei wat in die hooggeregshof 'n draai gaan maak het.
In sy verklaring het Ramaphosa daarop gewys dat die span wat hy aangestel het kenners op hul gebied is en Suid-Afrika met welslae sal verteenwoordig.
Volgens 'n ontleder besef Ramaphosa dat Suid-Afrika beleggings broodnodig het om groei in die ekonomie te ondersteun.
"Groei is nodig om werkskepping 'n hupstoot te gee. Te veel Suid-Afrikaners is werkloos en dit verminder die belastingsbronne, terwyl al hoe meer mense op maatskaplike voordele staatmaak. Dit is nie 'n gesonde situasie vir die land nie."
Ekonome meen egter dat Ramaphosa ook daadwerklik sal moet bewys dat hy ernstig is on knelpunte in die ekonomie aan te spreek. Dit sluit onder meer duidelikheid oor die grond-debat en arbeidswetgewing ing in.
Ramaphosa is in Februarie as president aangestel. En dit het onmiddelik vrugte afgewerp deurdat Moody's nie die land tot rommelstatus afgradeerhet nie. Boonop het die land se groei-vooruitsig ook verbeter met die Nasionale Tesourie wat groei van 1.5% vir vanjaar voorspel, terwyl ekonome 'n groeikoes van ten minste 2% verwag.
'n Beleggingskonferensie word ook vir die vierde kwartaal beoog.
Cyril Ramaphosa Mcebisi Jonas Standard Bank Tesourie Trevor Manuel
Kleinhandel ervaar groter optimisme
Oorlog in Sirië ook slegte nuus vir die rand
Ek hoop hulle gaan nie white monopoly capitalists vra vir geld nie! Ek dink hulle moet lande soos Ethiopie, Zambie, Brazilie en Zimbabwe vra vir n geldjie! Die ANC moor mos blankes uit, veral ons plaasbewoners!
Hier is vir jou nog 'n stukkie raad van 'n absolute ekonomiese leek…..wat vir 22 jaar sy eie klein besigheid bedryf: In Suid Afrika kry hopeloos teveel mense, hopeloos teveel geld, vir hopeloos te min werk!!! En solank as wat dit so bly……….gaan geen belegger sy geldjies hier kom belê nie, dit gaan Indië of China toe….
Hy moet net 1 wit boer sonder vergoeding onteien en net 1 besigheid basies nasionaliseer om dit aan BEE en regstellende aksie vereistes te laat voldoen, dan gaan al sy mooi planne vir ekonomiese herstel daarmee heen wees. Geen land sal wil sake doen met 'n land waar sulke goed gebeur nie.
BEE en korrupsie saam is die probleem. Besigsighede kan eenvoudig net nie meer besigheid doen as jy nie op die regte BEE vlak is nie. Besighede moet nou eerstevlak BEE besighede(wat feitlik 100% swart is) betaal op namens hulle besigheid te doen. Dit is wat TANS aan die gang is! Weereens draai almal hul gesig weg, hulle sien wat in die industrie aan die gang is en laat Gods water oor Gods Akker loop! Sies julle en die gewone werkers ly daaronder. Daar is nog BAIE korrupsie en besigheidsmense MOET nou uit die kas kom!
Korrupsie en bedrog het nou verander na wanbesteding en wanbetaling. Húlle laat dit goed klink in die buiteland…die skelms